ΚΑΝΟΝΙΣΜΟΣ (ΕΟΚ) αριθ. 3214/92 ΤΗΣ ΕΠΙΤΡΟΠΗΣ της 4ης Νοεμβρίου 1992 για την τροποποίηση του κανονισμού (ΕΟΚ) αριθ. 3587/86 περί καθορισμού των συντελεστών προσαρμογής που θα εφαρμοσθούν στις τιμές αγοράς στον τομέα των οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 16 παράγραφος 4,

Εκτιμώντας:

ότι ο κανονισμός (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 304/92 (4), καθόρισε τους συντελεστές προσαρμογής με τους οποίους επιτρέπεται ο υπολογισμός των τιμών στις οποίες αγοράζονται τα προϊόντα που παρουσιάζουν χαρακτηριστικά διαφορετικά από εκείνα των προϊόντων που λαμβάνονται υπόψη για τον καθορισμό των τιμών βάσεως και αγοράς-

ότι πρέπει να καθορισθούν οι συντελεστές προσαρμογής για ορισμένες ποικιλίες μήλων παραδοσιακώς σημαντικές στα νέα γερμανικά κρατίδια-

ότι λόγω της αναλογίας μεταξύ αυτών των δύο ποικιλιών, ο συντελεστής προσαρμογής που εφαρμόζεται για την ποικιλία "Ingrid Marie" πρέπει να εφαρμοσθεί για την ποικιλία "Red Ingrid Marie (Karin Schneider)"-

ότι από τις πληροφορίες που έχουν συγκεντρωθεί όσον αφορά τα αγρονομικά χαρακτηριστικά των ποικιλιών "Ingrid Marie", "Red Daugherty" και "Red Ingrid Marie (Karin Schneiber)" μπορούμε να συμπεράνουμε ότι δεν πρόκειται για "μεγαλόκαρπες" ποικιλίες μήλων- ότι ο κανονισμός (ΕΟΚ) αριθ. 920/89 της Επιτροπής της 10ης Απριλίου 1989 για τον καθορισμό των κανόνων ποιότητας για τα καρότα, τα εσπεριδοειδή και τα επιτροπέζια μήλα και αχλάδια και για τροποποίηση του κανονισμού αριθ. 58 (5), όπως τροποποιήθηκε τελευταία από τον κανονισμό (ΕΟΚ) αριθ. 658/92 (6), καθόρισε αυτή τη νέα ταξινόμηση- ότι πρέπει επίσης να εξαιρεθούν οι ποικιλίες αυτές από τον κατάλογο των μεγαλοκάρπων ποικιλιών μήλων που εμφαίνονται στο παράρτημα Χ του κανονισμού (ΕΟΚ) αριθ. 3587/86-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Χ "Μήλα" του κανονισμού (ΕΟΚ) αριθ. 3587/86 τροποποιείται ως εξής:

"- οι όροι "Piglos, Pikant, Pilot, Pimona, Pinova, Piros, Reanda, Reglindis, Retina, Revena, Shampion" προστίθενται στο στοιχείο α), πρώτη περίπτωση-

- οι όροι "Apollo, Carola (Kalco), Red Ingrid Marie (Karin Schneider)" προστίθενται στο στοιχείο α), δεύτερη περίπτωση-

- οι όροι "Auralia, Helios" προστίθενται στο στοιχείο α), τρίτη περίπτωση-

- στον "Κατάλογο μεγαλοκάρπων ποικιλιών επιτραπεζίων μήλων", οι όροι "Ingrid Marie", "Red Dougherty" και "Red Ingrid Marie (Karin Schneider)" διαγράφονται."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 334 της 27. 11. 1986, σ. 1. (4) ΕΕ αριθ. L 32 της 8. 2. 1992, σ. 14. (5) ΕΕ αριθ. L 97 της 11. 4. 1989, σ. 19. (6) ΕΕ αριθ. L 70 της 17. 3. 1992, σ. 15.